شەفەق
نیوز/ نێچیروان بارزانی سەرۆک هەرێم کوردستان، وەرجە نیمەڕو ئمڕوو یەکشەممە، پیشوازی
لە جۆ کێجونک قونسوڵ گشتی نوو کۆمار کۆریای باشوور لە هەرێم کوردستان کرد.
‏وەگەرد
پیشوازیکردن لە قونسوڵ نوو کۆریای باشوور و پیرووزبایی وە دەسکردن وە ئەرک پۆستەگەی،
سەرۆک نێچیروان بارزانی باس سوپاس هەرێم کوردستان ئەرا هاوکاریەیل و دەسمیەتی لە بیناکردن
توانایل و ئەو پاڵپشتیە کرد ک کۆریای باشوور ئەرا هەرێم کوردستان پیشکەشی کردیە، ئەوەیش
وەڕی تیم زەیتون سەربازی و ئاژانس کویکای کۆریایی.
لەلای
خوەییش، قونسوڵ گشتی کۆریای باشوور دووپات کرد ک پەیوەندیەیل ناوبەین وڵاتەگەی و هەرێم
کوردستان پەیوەندیەیلیگ جیاوازن، وباس ئومیدی لە بەرزرکردنی ئەرا ئاستیگ بەرزتر و فراوانتر
کرد.
قونسوڵ
نوو کۆریای باشوور، باس بەشیگ لە ئامادەبوین و چالاکیەیل وڵاتەگەی لە هەرێم
کوردستان کرد، و هاندان کەرت تایبەت کۆریایی و دەرفەتەیل بەرهەمهاوردن لە هەرێم
کوردستان ئەرا کۆمپانیایل کۆریایی.
وەگورەی
بەیاننامەی سەرۆکایەتی هەرێم کوردستان؛ هەردوگ لایەنەگە لە دیدارەگە زوور لە بتەوکردن
پەیوەندیەیل و فراوانکردن پەیوەندی کەلتوری و هاوکاری و هەماهەنگی ناوبەین هەردوگ
لایەنەگە کردن، تایبەت لە چین پەروەردە وفیکردن، وباس لە رەوشەیل سیاسی لە عراق و
هەرێم کوردستان کردن.
